Diari Oficial de la Generalitat Valenciana


Sumari del DOGV 4375, del 11-11-2002 (2002/12044)

RESOLUCIÓ de 29 d'octubre de 2002, de la Direcció General d'Ordenació i Innovació Educativa i Política Lingüística, per la qual es convoquen les proves extraordinàries per a l'obtenció del títol de graduat en Arts Plàstiques i de perit en Tècnica Ceràmica o perit en Ceràmica Artística, corresponents als plans d'estudis anteriors a la Llei Orgànica 1/1990, de 3 d'octubre, d'Ordenació General del Sistema Educatiu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4375

Data del DOGV
:   11-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12209


Data del document
:   29-10-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * examen
    * ensenyament professional
    * títol d'estudis

RESOLUCIÓ de 29 d'octubre de 2002, de la Direcció General d'Ordenació i Innovació Educativa i Política Lingüística, per la qual es convoquen les proves extraordinàries per a l'obtenció del títol de graduat en Arts Plàstiques i de perit en Tècnica Ceràmica o perit en Ceràmica Artística, corresponents als plans d'estudis anteriors a la Llei Orgànica 1/1990, de 3 d'octubre, d'Ordenació General del Sistema Educatiu. [2002/X12195]
  
El Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu determina en el seu article 45 els termes en què s'efectuarà l'extinció d'ensenyances anteriors a la dita ordenació i la implantació de cicles formatius establits en la Llei Orgànica 1/1990, de 3 d'octubre, d'Ordenació General del Sistema Educatiu.
  
Publicat el Reial Decret 409/2002, de 3 de maig, del Ministeri d'Educació, Cultura i Esport, pel qual s'establixen les proves extraordinàries per a l'obtenció dels diplomes de l'Escola Superior de Cant i pel qual es regulen dites proves extraordinàries per a l'obtenció dels títols de Música, Arts Aplicades i Oficis Artístics i certificats de finalització d'estudis de Dansa corresponents als plans d'estudis anteriors a la Llei Orgànica 1/1990, de 3 d'octubre, d'Ordenació General del Sistema Educatiu i regular el procediment per a la realització i convocatòria de dites proves extraordinàries. Per això resolc:
  
I. Convocatòria de proves extraordinàries
  
Títol de graduat en arts plàstiques i pèrit en tècnica ceràmica o pèrit en ceràmica artística
  
Es procedix a la convocatòria de proves extraordinàries per a l'obtenció del títol de Graduat en Arts Plàstiques i perit en Tècnica Ceràmica o perit en Ceràmica Artística regulat pel Decret 2127/1963, de 24 de juliol, els Reials Decrets 799/1984, de 18 de març, i 942/1986, de 9 de maig, i a les seues Ordes de desenrotllament de 27 de desembre de 1963, de 7 d'octubre de 1968, de 13 de juny de 1984, de 5 de juny de 1985, de 20 d'octubre de 1987 i el Decret de 18 de febrer de 1949, corresponents als plans d'estudis anteriors a la Llei Orgànica 1/1990, de 3 d'octubre, d'Ordenació General del Sistema Educatiu.
  
Cada centre convocarà les proves extraordinàries, una vegada finalitzada l'extinció de les ensenyances, en els dos següents anys acadèmics.
  
Les dates de les proves serà la primera en el mes de febrer i la segona en el mes de juliol. El període de matriculació es realitzarà un mes abans d'efectuar-se dites proves.
  
II. Realització de les proves
  
Les proves es realitzaran en les Escoles d'Arts i Superior de Disseny i en l'Escola Superior de Ceràmica de Manises, segons corresponga, de la Comunitat Valenciana, que organitzaran el contingut de les mateixes d'acord amb el que disposa la present Resolució.
  
Els alumnes realitzaran les proves en les Escoles on tinguen obert l'expedient acadèmic en la data d'extinció de les ensenyances. A partir de la data d'extinció dels estudis, segons especialitats, no s'admetran trasllats d'expedients acadèmics.
  
III. Inscripció
  
Podran inscriure's en les proves extraordinàries per a l'obtenció del títol de Graduat en Arts Plàstiques i perit en Tècnica Ceràmica o perit en Ceràmica Artística els alumnes que complisquen els següents requisits:
  
a) Tindre iniciats estudis en la corresponent especialitat del Decret 2127/1963, de 24 de juliol, els Reials Decrets 799/1984, de 18 de març, 942/1986, de 9 de maig i el 18 de febrer de 1949.
  
b) Que se presente la inscripció en l'Escola d'Art i Superior de Disseny i en l'Escola Superior de Ceràmica de Manises dependents de la Conselleria de Cultura i Educació de la Generalitat Valenciana, en el que l'alumne tinguera obert l'expedient acadèmic en la data d'extinció de les ensenyances.
  
IV. Taxes
  
La taxa exigible l'alumnat en el moment de formalitzar la matrícula serà la que figura en la norma reguladora de preus públics i taxes per a proves extraordinàries.
  
V. Contingut de la prova
  
a) Els alumnes que es presenten a les proves extraordinàries per a l'obtenció del títol de Graduat en Arts Plàstiques i perit en Tècnica Ceràmica o perit en Ceràmica Artística hauran de superar el nivell exigit per a l'últim curs de les assignatures no superades de l'especialitat conforme als distints plans d'estudis.
  
b) Així mateix, hauran de superar un exercici pràctic relatiu al camp professional de l'especialitat que es tracte, que permetrà als aspirants demostrar el domini dels coneixements, mètodes, capacitats i destreses exigibles per al corresponent exercici professional.
  
Els centres faran públiques les programacions de l'últim curs efectiu, així com les característiques de l'exercici pràctic en cada una de les especialitats amb antelació suficient a la realització de les proves.
  
VI. Tribunals
  
En les Escoles d'Art i Superior de Disseny i Escola Superior de Ceràmica els tribunals examinadors estaran constituïts per un president, que pertanyerà al Cos de Professors d'Arts Plàstica i Disseny, quatre vocals, que pertanyeran als Cossos de Professors o de Mestres de Taller d'Arts Plàstiques i Disseny, en especialitats relacionades amb els exercicis que conste la prova. En el cas que no existisca el suficient nombre d'especialistes per a completar el tribunal, se supliran per professors d'assignatures afins.
  
Als efectes previstos en l'article 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els centres publicaran en el tauler d'anuncis, amb una setmana d'antelació a la realització de les proves, la composició dels tribunals en què hauran de figurar els corresponents suplents.
  
VII. Qualificacions
  
Les qualificacions que podran atorgar els tribunals seran de 0 a 10 punts, sent necessari obtindre una qualificació igual o superior a 5 per a la seua superació.
  
Cada tribunal deixarà constància de les qualificacions obtingudes pels alumnes per mitjà de l'ompliment de l'acta corresponent, firmada per tots els membres en què es consignarà la convocatòria de referència.
  
VIII. Reclamació de qualificacions
  
En el supòsit de disconformitat amb les qualificacions atorgades pels tribunals els alumnes podran acollir-se a la Resolució de 25 de gener de 1990, de la Direcció General d'Ordenació i Innovació Educativa per la qual s'establix el procediment i els terminis per a exercir el dret de reclamació de qualificacions estimades incorrectes.
  
IX. Sol·licitud d'expedició de títols
  
Finalitzada la realització de les proves extraordinàries, i una vegada superada, l'alumne podrà sol·licitar l'expedició dels corresponents títols de Graduat en Arts Plàstiques i de perit en Tècnica Ceràmica o perit en Ceràmica Artística.
  
Els centres docents, prèvia la comprovació que l'alumne ha superat les assignatures que es requerixen per a l'obtenció dels respectius títols acadèmics, procedirà a la tramitació de l'expedient per a l'expedició dels mateixos.
  
X. Difusió
  
Els centres dispensaran a la present Resolució la màxima difusió. Així mateix exposaran en els taulers d'anuncis els terminis per a la inscripció en les proves, així com la informació que es deriva dels números V i VI.
  
XI. Aplicació
  
Els servicis d'Inspecció Educativa de les direccions territorials d'Alacant, Castelló i València vetlaran per la correcta aplicació de la present Resolució.